Nyt fra OB Sten Grytebust skifter til FC København

Når sæsonen er slut, befinder Sten Grytebust sig hos de danske mestre fra FC København.

Sten Grytebust forlader Odense Boldklub og skifter i stedet til FC København.

De to parter har lavet en aftale, som gælder fra sommeren 2019 og tre og et halvt år frem i tiden.

Den norske keeper kom til Ådalen fra Aalesund 17. februar 2016 og har to gange fået prisen ”Det Gyldne Bur” som bevis på, at han er Superligaens bedste målmand.

Hans kontrakt stod til at udløbe 30. juni i år, og vi siger tak for indsatsen hos OB og ønsker Sten held og lykke med sine nye opgaver hos de nykårede danske mestre.